|  |  |
| --- | --- |
|  | |
| **REPUBLIKA HRVATSKA** | |
| **ISTARSKA ŽUPANIJA** | |
| **GRAD POREČ - PORENZO**  **CITTÀ DI POREČ-PARENZO** | |
| **Gradonačelnik** | |
| **KLASA: 024-01/25-01/267** |  |
| **URBROJ: 2163-6-09/01-25-2** |  |

**Poreč-Parenzo, 9. srpnja 2025.**

Na temelju članka 53. Statuta Grada Poreča - Parenzo (,,Službeni glasnik Grada Poreča – Parenzo”, broj 02/13, 10/18, 02/21 i 12/24) na prijedlog Upravnog odjela za opću upravu Grada Poreča-Parenzo od dana 04.07.2025. godine (KLASA: 402-01/25-01/43; URBROJ: 2163-6-22/01-25-1),Gradonačelnik Grada Poreča-Parenzo je donio sljedeći

**Z A K L J U Č A K**

**1.** Utvrđuje se prijedlog Odluke o rasporedu sredstava političkim strankama i članovima Gradskog vijeća Grada Poreča-Parenzo izabranih s liste grupe birača iz Proračuna Grada Poreča-Parenzo u 2025. godini s obrazloženjem te se dostavlja Gradskom vijeću Grada Poreča-Parenzo na razmatranje i donošenje u priloženom tekstu.

**2.** Na sjednici Gradskog vijeća sva potrebna tumačenja uz prijedlog Odluke dat će Darko Saftić, pročelnik Upravnog odjela za opću upravu.

|  |  |  |
| --- | --- | --- |
|  |  | **GRADONAČELNIK**  **Loris Peršurić** |

Privitak:

* prijedlog Odluke

**DOSTAVITI**:

1. Gradsko vijeće, ovdje,
2. Upravni odjel za opću upravu, ovdje, (KLASA: 402-01/25-01/43)
3. Pismohrana, ovdje.

|  |  |
| --- | --- |
|  | |
| **REPUBLIKA HRVATSKA** | |
| **ISTARSKA ŽUPANIJA** | |
| **GRAD POREČ - PARENZO**  **CITTÀ DI POREČ - PARENZO**  **Gradsko vijeće** | |
| **KLASA:** |  |
| **URBROJ:** |  |
| **Poreč-Parenzo, 2025.** |  |

Na temelju članka 10. Zakona o financiranju političkih aktivnosti, izborne promidžbe i referenduma (,,Narodne novine“, broj 29/19 i 98/19) i članka 41. Statuta Grada Poreča-Parenzo, (,,Službeni glasnik Grada Poreča-Parenzo”, broj 2/13, 10/18, 02/21 i 12/24), Gradsko vijeće Grada Poreča-Parenzo je, na sjednici održanoj \_\_\_\_\_ 2025. godine, donijelo sljedeću

**O D L U K U  
o rasporedu sredstava političkim strankama i članovima Gradskog vijeća Grada Poreča-Parenzo izabranih s liste grupe birača iz Proračuna**

**Grada Poreča-Parenzo u 2025. godini**

**Članak 1.**

Sredstva određena Proračunom Grada Poreča-Parenzo za 2025. godinu na poziciji R00083, aktivnost A100001 "Osnovne funkcije političkih stranaka" u iznosu od 39.800,00 eura, raspoređuju se na način da svakoj političkoj stranci zastupljenoj u Gradskom vijeću i nezavisnim vijećnicima izabranima sa lista grupe birača pripada mjesečni iznos od **208,50 eura** po vijećniku/vijećnici.

**Članak 2.**

Utvrđuje se da Gradsko vijeće Grada Poreča-Parenzo ima 15 članova/ica izabranih sa lista političkih stranaka, pa tim političkim strankama proračunska sredstva iz članka 1. ove Odluke pripadaju kako slijedi:

|  |  |  |
| --- | --- | --- |
| **stranka** | **članova** | **mjesečni iznos** |
| IDS | 10 | **2.085,00** |
| ISU-PIP | 1 | **208,50** |
| SDP | 3 | **625,50** |
| HDZ | 1 | **208,50** |
| **UKUPNO** | **15** | **3.127,50** |

Raspored sredstava između političkih stranaka sa zajedničke liste IDS, ISU-PIP, sačinjen je temeljem dostavljenog sporazuma političkih stranaka koje su predložile zajedničku listu o tome kojoj političkoj stranci pripadaju sredstva za vijećnike izabrane sa zajedničke (koalicijske) liste IDS, ISU-PIP.

Temeljem konačnih rezultata izbora za članove Gradskog vijeća Grada Poreča-Parenzo postignuta je odgovarajuća zastupljenost članova oba spola te se ovom Odlukom ne utvrđuje dodatna naknada za podzastupljeni spol.

**Članak 3.**

Sredstva iz Članaka 1. i 2. ove Odluke detaljnije će se raspoređivati sukladno Zakonu o financiranju političkih aktivnosti, izborne promidžbe i referenduma, te će Upravni odjel za financije Grada Poreča-Parenzo navedena sredstva doznačavati tromjesečno, u jednakim iznosima, na žiroračun političke stranke, odnosno na poseban račun nezavisnog vijećnika.

**Članak 4.**

U pogledu korištenja sredstava, podnošenja financijskih izvještaja i drugih prava i obveza u svezi provedbe ove Odluke, političke stranke i nezavisni vijećnici dužni su postupati u skladu s odredbama Zakona o financiranju političkih aktivnosti, izborne promidžbe i referenduma („Narodne novine“, br. 29/19 i 98/19).

**Članak 5.**

Riječi i pojmovi koji se koriste u ovoj Odluci, a koji imaju rodno značenje, odnose se

na jednak način na muški i ženski rod, bez obzira u kojem su rodu navedeni.

**Članak 6.**

Ova Odluka će se u roku od 15 dana od dana njezinog stupanja na snagu dostaviti Državnom izbornom povjerenstvu, s naznakom broja i datuma objave iste u „Službenom glasniku Grada Poreča-Parenzo".

**Članak 7.**

Ova Odluka stupa na snagu osmog dana od dana objave u "Službenom glasniku Grada Poreča-Parenzo".

**PREDSJEDNIK**

**GRADSKOG VIJEĆA**

**Elio Štifanić**

**DOSTAVITI**:

1. Gradonačelnik, ovdje,
2. Upravni odjel za opću upravu, ovdje,
3. Upravni odjel za financije, ovdje,
4. Pismohrana, ovdje.

**OBRAZLOŽENJE**

**Pravna osnova za donošenje Odluke:**

Člankom 7. Zakona o financiranju političkih aktivnosti, izborne promidžbe i referenduma ("Narodne novine", broj 29/19 i 98/19) propisano je da predmetnu Odluku donosi predstavničko tijelo jedinice lokalne samouprave, u ovom slučaju Gradsko vijeće.

Člankom 41. Statuta propisano je da Gradsko vijeće Grada Poreča-Parenzo obavlja poslove koji su mu stavljeni u djelokrug zakonom.

**Postojeće stanje:**

U Gradskom vijeću Grada Poreča-Parenzo, od ukupno 15 vijećnika, zastupljene su političke stranke u sljedećim broju:

|  |  |
| --- | --- |
| stranka | članova |
| IDS | 10 |
| ISU-PIP | 1 |
| SDP | 3 |
| HDZ | 1 |
| UKUPNO | 15 |

Proračunom Grada Poreča-Parenzo za 2025. godinu određena su sredstva na poziciji R00083, aktivnost A100001 "Osnovne funkcije političkih stranaka" u iznosu od 39.800,00 eura, a koji iznos sredstava raspoređen na političke stranke, odnosno nezavisne vijećnike ispunjava uvjet propisan odredbom članka 5. stavka 2. Zakona.

Člankom 6. Zakona o financiranju političkih aktivnosti, izborne promidžbe i referenduma ("Narodne novine", broj 29/19 i 98/19) propisano je da pravo na redovito godišnje financiranje iz sredstava proračuna jedinice samouprave imaju političke stranke koje su prema konačnim rezultatima izbora dobile mjesto člana u predstavničkom tijelu jedinice samouprave i nezavisni vijećnici.

Člankom 7. istog Zakona određeno je da se ta sredstva raspoređuju na način da se utvrdi jednaki iznos sredstava za svakog člana u predstavničkom tijelu jedinice samouprave, tako da pojedinoj političkoj stranci koja je bila predlagatelj liste pripadaju sredstva razmjerna broju dobivenih mjesta članova u predstavničkom tijelu jedinice samouprave, prema konačnim rezultatima izbora za članove predstavničkog tijela jedinice samouprave. Stavkom 2. istoga članka Zakona

određeno je da ako je sa zajedničke liste koju su predložile dvije ili više političkih stranaka, prema konačnim rezultatima izbora, izabran član predstavničkog tijela jedinice samouprave koji nije član niti jedne od političkih stranaka koje su predložile zajedničku listu, sredstva za tog člana predstavničkog tijela jedinice samouprave raspoređuju se političkim strankama koje su predložile zajedničku listu sukladno njihovu sporazumu, a ako sporazum nije zaključen, razmjerno broju osvojenih mjesta članova predstavničkog tijela jedinice samouprave.

Člankom 9. Zakona određeno je da za svakoga člana predstavničkog tijela jedinice samouprave podzastupljenog spola, političkim strankama, nezavisnim zastupnicima odnosno nezavisnim vijećnicima pripada i pravo na naknadu u visini od 10 % iznosa predviđenog po svakom članu predstavničkog tijela jedinice samouprave. Podzastupljenost spola postoji ako je zastupljenost jednog spola u predstavničkom tijelu jedinice samouprave niža od 40 %.

U trenutnom sazivu Gradskog vijeća nisu ispunjeni uvjeti za primjenu članka 9. Zakona, budući da je prema konačnim rezultatima izbora za članove Gradskog vijeća održanih 18.05.2025. izabrano 7 vijećnica od ukupno 15 članova gradskog vijeća što predstavlja zastupljenost od 47%.

Člankom 10. stavkom 3. Zakona propisano je da odluku o raspoređivanju sredstava iz proračuna jedinice samouprave prema članku 7. stavku 1. Zakona donosi predstavničko tijelo jedinice samouprave. Raspoređena sredstva doznačuju se na žiroračun političke stranke odnosno na poseban račun nezavisnog vijećnika iz članka 13. stavka 1. Zakona, tromjesečno u jednakim iznosima odnosno ako se početak ili završetak mandata ne poklapaju s početkom ili završetkom tromjesečja, u tom se tromjesečju isplaćuje iznos razmjeran broju dana trajanja mandata.

U pogledu korištenja sredstava, podnošenja financijskih izvještaja i drugih prava i obveza u svezi provedbe ove Odluke, političke stranke i nezavisni vijećnici dužni su postupati u skladu s odredbama Zakona o financiranju političkih aktivnosti, izborne promidžbe i referenduma („Narodne novine“, br. 29/19 i 98/19).

**Pitanja koja se uređuju Odlukom:**

Određuje se raspored proračunskih sredstava za redovito godišnje financiranje namijenjenih nezavisnim vijećnicima sa lista grupe birača i političkim strankama zastupljenima u Gradskom vijeću Grada Poreča-Parenzo za 2025. godinu.

Odluku o raspoređivanju sredstava iz proračuna jedinice samouprave Grad Poreč-Parenzo je dužan dostaviti Državnom izbornom povjerenstvu najkasnije u roku od 15 dana od dana stupanja na snagu te odluke, s naznakom broja i datuma objave službenog glasila u kojem je objavljena, temeljem odredbe članka 10. stavka 4. Zakona.

**Cilj donošenja Odluke:**

Cilj donošenja Odluke je osiguranje uvjeta za raspored i isplatu sredstava za redovito godišnje financiranje nezavisnim vijećnicima sa lista grupa birača i političkim strankama zastupljenima u Gradskom vijeću Grada Poreča-Parenzo za 2025. godinu, sukladno propisima.

**Sredstva za ostvarenje Odluke:**

Sredstva za ostvarenje Odluke planirana su Proračunom Grada Poreča-Parenzo za 2025. godinu.

U prilogu:

1. Sporazum o zajedničkom financiranju izborne promidžbe u Poreču-Parenzo zaključen između političkih stranaka IDS i ISU-PIP od 21.04.2025.